बिलिंग समस्या का निदान 8 से 28 मार्च तक कैंप में
पटना। प्रोमोशनलस्कीम के तहत फाइबर टू होम (एफटीटीएच) एवं केबल पर 259 एवं 49 रुपए की स्कीम 31 मार्च तक जारी रहेगी। इसके तहत पटना में 6,175 लैंडलाइन एवं 5,453 ब्रॉड बैंड तथा आरा में 319 लैंडलाइन एवं ब्रॉडबैंड ग्राहक इस योजना से जुड़े हैं। ऑर ब्लॉक स्थित टेलीफोन भवन में पटना दूरसंचार जिला के प्रधान महाप्रबंधक सत्यानंद राजहंस ने एफटीटीएच, नए टेलीफोन एक्सचेंज, नए बीटीएस, वाई-फाई हॉट स्पॉट, एनओएफएन के क्षेत्र में विभाग द्वारा किए जा रहे प्रयासों की भी जानकारी दी। अफसरों के अनुसार- एमएनपी में बीएसएनएल के पोर्ट-इन 25 हजार से अधिक हैं जबकि पोर्ट-आउट करीब 17 हजार हुए हैं। नए कनेक्शन के लिए एफआरसी 149 एवं 439 के बारे में भी बताया गया। एसटीवी 101 पर ऑननेट असीमित कॉल एवं 300 एमबी डेटा तथा एसटीवी 339 पर ऑननेट असीमित कॉल एवं 1 जीबी डेटा 28 दिनों के लिए है। पोस्टपेड सेगमेंट में 1125 और 1525 रुपए के विकल्प है।
जिन ग्राहकों के बिल बकाया हैं या बिलिंग में समस्या है वे 8 मार्च से 28 मार्च तक अपने एसडीओ कार्यालय में संपर्क कर सकते हैं, जहां विशेष कैंप लगाया जा रहा है। प्रेस वार्ता में विजय कुमार मौर्या, एसएन सिंह, कुश कुमार, राजीव रंजन, सीपी सिंह समेत कई अधिकारी मौजूद रहे।
सत्यानंद राजहंस प्रधान महाप्रबंधक
hin_Deva hin_Deva hin_Deva awa_Deva